Työterveyshuolto kattaa useimmiten niin ennalta ehkäisevän terveydenhoidon kuin työterveyspainotteisen sairaanhoidonkin. Työterveyshuollon tehtävä on edistää ja ylläpitää työkykyä ja terveyttä sekä ehkäistä työhön liittyviä sairauksia, vaaroja ja haittoja.
Lakisääteiseen työterveyshuoltoon kuuluu muun muassa seuraavat palvelut:
• Työpaikkaselvitys, jossa selvitetään työpaikan olosuhteet ja työn altisteet sekä otetaan kantaa työn terveydellisiin seikkoihin.
• Toimenpidesuunnitelma työolojen parantamisesta ja työntekijöiden työkyvyn edistämisestä.
• Terveystarkastukset.
Työterveyteen voidaan lakisääteisen laajuuden lisäksi liittää terveyttä edistäviä ja sairauksia hoitavia lisäpalveluita kuten vakuutuksia ja sairauspalveluita.